เรื่องร้องเรียน: ขอแจ้งเรื่องรถสามล้อทะเบียน สก 1894 จอดบนฟุตบาตทางเท้าสาธารณะทั้งวันทั้งคืนกีดขวางการใช้ประโยชน์ทางเท้าฟุตบาท ของคนเดินเท้า คนรอรถเมย์ที่ป้าย ไม่ได้อาศัยร่มไม้บังแดด
การดำเนินการของเจ้าหน้าที่: ฝ่ายเทศกิจจัดเจ้าหน้าที่เทศกิจตรวจสอบกวดขันห้ามมิให้ผู้ใดจอดหรือขับขี่รถยนต์ รถจักยานยนต์ หรือล้อเลื่อน บนทางเท้า เว้นแต่เป็นการจอดหรือขับขี่เพื่อเข้าไปอาคารหรือมีประกาศของเจ้าพนักงานจราจรผ่อนผันให้จอดหรือขับขี่ได้ โดยประชาสัมพันธ์ให้จอดภายในแนวอาคารของตนเท่านั้นหากไม่ดำเนินการแก้ไขฝ่ายเทศกิจจะดำเนินคดีตามกฎหมายต่อไป ทั้งนี้จักจัดเจ้าหน้าที่ตรวจตรากวดขันอย่างต่อเนื่องต่อไป
ความเห็นของผู้แจ้ง: ก่อนอื่น ขอชื่นชมและขอบคุณที่จนท.ใส่ใจเข้ามาตรวจสอบเหตุโดยรวดเร็ว  แต่เข้าใจว่าเจ้าหน้าที่ไม่พบเจ้าของรถสามล้อที่แจ้งไป เพราะ ณ ตอนนี้ ก็ยังเห็นรถดังกล่าวจอดบนทางเท้าที่เดิมไม่ได้เคลื่อนย้ายไปไหน  :( เท่าที่รู้เจ้าของรถพักอยู่ในซอยใกล้ๆจุดที่จอดรถไว้ คงต้องขอให้ท่านมาตรวจตราบริเวณนี้เรื่อยๆ จนพบเจ้าของรถเพื่อแจ้งว่าจอดรถตรงนี้ไม่ได้  คนแถวๆนี้ที่มายืนรอรถเมล์ก็เคยบอกเจ้าของรถว่าจอดรถตรงรี้ไม่ได้ เค้าก็ไม่ฟัง แถมพูดจาไม่ดีใส่อีก คงต้องหวังพึงท่านเจ้าหน้าที่เทศกิจให้จัดการคะ
พื้นที่: แขวงรองเมือง เขตปทุมวัน กรุงเทพมหานคร